pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีเปิดงาน “บวร On Tour ย่านกะดีจีน ชุมชนประวัติศาสตร์แห่งกรุงรัตนโกสินทร์” ณ วัดประยุรวงศาวาสวรวิหาร
วันอังคารที่ 21 กรกฎาคม 2563
รมว.วธ.เป็นประธานในพิธีเปิดงาน “บวร On Tour ย่านกะดีจีน ชุมชนประวัติศาสตร์แห่งกรุงรัตนโกสินทร์” ณ วัดประยุรวงศาวาสวรวิหาร
รมว.วธ.เป็นประธานในพิธีเปิดงาน “บวร On Tour ย่านกะดีจีน ชุมชนประวัติศาสตร์แห่งกรุงรัตนโกสินทร์” ณ วัดประยุรวงศาวาสวรวิหาร
วันที่ ๑๗ กรกฎาคม ๒๕๖๓ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดงาน"บวรOnTourย่านกะดีจีน ชุมชนประวัติศาสตร์แห่งกรุงรัตนโกสินทร์”ณ วัดประยุรวงศาวาสวรวิหาร โดยมี พระพรหมบัณฑิต เป็นประธานฝ่ายสงฆ์และผู้นําศาสนา และมี นายสมเกียรติ ศรลัมพ์ ที่ปรึกษานายกรัฐมนตรี (ประจํากระทรวงวัฒนธรรม) นายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม ผู้นําศาสนา กรุงเทพมหานคร มหาวิทยาลัยราชภัฏธนบุรี ผู้แทนส่วนราชการที่เกี่ยวข้องให้การต้อนรับและเข้าร่วมพิธี ในการนี้ รัฐมนตรีว่าการกระทรวงวัฒนธรรมชมสาธิตการทําอาหาร อัตลักษณ์วิถีชีวิตย่านกะดีจีน ชุมชน ๓ ศาสนา ๔ ความเชื่อ พร้อมปล่อยขบวนจักรยานนักท่องเที่ยว เพื่อปั่นเที่ยวชมชุมชนย่านกะดีจีน
รัฐบาลไทย-ข่าวทำเนียบรัฐบาล-กระทรวงเกษตรฯ หารือพัฒนาการเกษตรร่วมเยอรมนี
วันอังคารที่ 13 ธันวาคม 2559
กระทรวงเกษตรฯ หารือพัฒนาการเกษตรร่วมเยอรมนี
กระทรวงเกษตรฯ หารือพัฒนาการเกษตรร่วมเยอรมนี ด้านเยอรมนีเชิญไทยเข้าร่วมงานแสดงสินค้าอาหาร เกษตร และพืชสวนระดับนานาชาติ International Green Week 2017 ณ กรุงเบอร์ลิน
พลเอกประสาท สุขเกษตร เลขานุการรัฐมนตรีว่าการกระทรวงเกษตรและสหกรณ์ และ นายเพเทอร์ พรีอเกิล (Mr.Peter Prugel) เอกอัครราชทูตสหพันธ์สาธารณรัฐเยอรมนีประจําประเทศไทย ร่วมหารือด้านการเกษตรเพื่อพัฒนาความร่วมมือระหว่างทั้งสองประเทศ โดยสาธารณรัฐเยอรมนีจะจัดงานแสดงสินค้าอาหาร เกษตร และพืชสวนระดับนานาชาติInternational Green Week 2017(IGW 2017) ระหว่างวันที่ 20 - 29 มกราคม 2560 ณ กรุงเบอร์ลิน สาธารณรัฐเยอรมนี ซึ่งจะจัดขึ้นเป็นครั้งที่ 82 โดยวัตถุประสงค์ของการจัดงานดังกล่าว เพื่อให้ผู้ผลิต ผู้ประกอบการ ผู้ค้า ผู้บริโภค และนักวิชาการได้พบปะกันโดยตรง เพื่อแลกเปลี่ยนและประชาสัมพันธ์สินค้าและผลิตภัณฑ์ให้เป็นที่รู้จัก ซึ่งได้เปิดโอกาสให้ประเทศต่าง ๆ กว่า 68 ประเทศ เข้าร่วมจัดแสดงสินค้าและนวัตกรรมด้านการเกษตร โดยกิจกรรมสําคัญภายในงาน ประกอบด้วย การประชุม สัมมนา การอภิปราย และการหารือระหว่างผู้เชี่ยวชาญระดับสูง เป็นต้น
โดยในปีนี้ ไทยจะจัดคูหาแสดงนวัตกรรมด้านการเกษตร ภายใต้หัวข้อ “Thailand:Green Village for Sustainable Economy” (ประเทศไทย:หมู่บ้านสีเขียวสู่เศรษฐกิจที่ยั่งยืน) เพื่อสนับสนุนยุทธศาสตร์ประเทศด้านการเกษตรยั่งยืนและเศรษฐกิจสีเขียว โดยยึดหลักปรัชญาเศรษฐกิจพอเพียงของไทย สําหรับประโยชน์จากการเข้าร่วมจัดการแสดงสินค้าของไทยในครั้งนี้ จะเป็นการประชาสัมพันธ์ให้เกิดความรู้ความเข้าใจของมาตรฐานสินค้าเกษตรและความปลอดภัยทางอาหารของไทยให้เป็นที่รู้จักในต่างประเทศ รวมทั้งสร้างความเชื่อมั่นให้กับผู้บริโภคและสร้างภาพลักษณ์ที่ดีต่อสินค้าเกษตรของไทย ที่มีระบบรักษาความปลอดภัยตลอดห่วงโซ่อุปทาน
ทั้งนี้ ภายในงานInternational Green Week 2017ยังมีการจัดสัมมนาGlobal Forum for Food and Agriculture(GFFA) 2017 ภายใต้หัวข้อ “Agricultureand Water – Key to Feeding the World” ระหว่างวันที่18 – 22 มกราคม 2560 โดยเป็นการสัมมนาระดับนานาชาติ เพื่อหารือในประเด็นที่เป็นคําถามสําคัญระดับโลกเกี่ยวกับอนาคตของอุตสาหกรรมเกษตร ซึ่งประกอบด้วยผู้แทนจากหลากหลายสาขา ทั้งสาขาการเมืองธุรกิจ วิทยาศาสตร์ และสังคม เพื่อร่วมแบ่งปันความคิดเห็นต่อนโยบายด้านการเกษตรในปัจจุบัน
ในโอกาสนี้ เอกอัครราชทูตสหพันธ์สาธารณรัฐเยอรมนีประจําประเทศไทย ได้นําส่งหนังสือเชิญรัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) เข้าร่วมงานInternational Green Week 2017และการประชุมระดับรัฐมนตรีด้านการเกษตร ครั้งที่ 9 ซึ่งเป็นการประชุมระดับรัฐมนตรีด้านการเกษตร โดยมีผู้แทนระดับรัฐมนตรีกว่า 60 ประเทศ เข้าร่วมการประชุม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน ร่วมเอกชน เสริมทักษะ เสิร์ฟเมนูสู้โควิด
วันอังคารที่ 14 เมษายน 2563
ก.แรงงาน ร่วมเอกชน เสริมทักษะ เสิร์ฟเมนูสู้โควิด
ก.แรงงาน โดยกรมพัฒนาฝีมือแรงงาน ร่วมกับภาคเอกชนผู้ผลิตและจําหน่ายกะทิกล่อง เตรียมจัดโครงการ “กะทิอร่อยดีสร้างอาชีพ” ภายใต้แบรนด์ อร่อยดี กะทิ 100%  ส่งเสริมการฝึกทักษะอาชีพ
หลังสถานการณ์การแพร่ระบาดเชื้อไวรัสโควิดคลี่คลาย
ก.แรงงาน โดยกรมพัฒนาฝีมือแรงงาน ร่วมกับภาคเอกชนผู้ผลิตและจําหน่ายกะทิกล่อง เตรียมจัดโครงการ “กะทิอร่อยดีสร้างอาชีพ” ภายใต้แบรนด์ อร่อยดี กะทิ 100% ส่งเสริมการฝึกทักษะอาชีพ
หลังสถานการณ์การแพร่ระบาดเชื้อไวรัสโควิดคลี่คลาย
เมื่อวันที่ 10 เมษายน 2563 นายธวัช เบญจาทิกุล อธิบดีกรมพัฒนาฝีมือแรงงาน (กพร.) ร่วมประชุมกับผู้แทนจากบริษัท ไทย อกริ ฟู้ดส์ จํากัด (มหาชน) ซึ่งเป็นผู้ผลิตและจําหน่ายกะทิ ภายใต้แบรนด์ “อร่อยดี” โดยมีข้าราชการและเจ้าหน้าที่ที่เกี่ยวข้อง ร่วมหารือกําหนดกรอบความร่วมมือการฝึกทักษะอาชีพให้แก่แรงงานที่ได้รับผลกระทบจากการแพร่ระบาดของเชื้อไวรัสโควิด-19 และประชาชนทั่วไปที่สนใจเข้าฝึกอบรม ได้ร่วมกันพิจารณาในหลายประเด็น อาทิ การคัดเลือกกลุ่มเป้าหมาย แนวทางการฝึกอบรม งบประมาณ สถานที่ฝึก ตลอดจนหลักสูตรการฝึก นอกจากนี้ยังเตรียมความพร้อมการฝึกผ่านระบบออนไลน์อีกด้วย
นายธวัช กล่าวว่า การฝึกทักษะอาชีพในโครงการดังกล่าว คาดว่าจะดําเนินการได้หลังจากสถานการณ์การแพร่ระบาดของเชื้อไวรัสโควิด-19 คลี่คลายลงแล้ว ดังนั้น ในช่วงนี้ จึงเป็นการเตรียมความพร้อมตั้งแต่คัดเลือกผู้เข้าฝึกอบรม จังหวัดที่จะดําเนินการฝึก การบูรณาการด้านงบประมาณ ร่างกําหนดวัน เวลา สถานที่ที่จะดําเนินการฝึก ซึ่งคาดว่าจะเริ่มฝึก ณ วิทยาลัยการแรงงานเป็นรุ่นแรก และขยายผลไปยังสถาบันพัฒนาฝีมือแรงงาน 3 ชลบุรี(สพร.3 ชลบุรี) เป็นรุ่นที่ 2 และ สพร.5 นครราชสีมา เป็นรุ่นที่ 3 เป็นต้น ทั้งนี้ ขึ้นอยู่กับความพร้อมของแต่ละหน่วยฝึก
อธิบดี กพร. กล่าวต่ออีกว่า หน่วยงานของกพร. ที่มีสถานที่พร้อมดําเนินการฝึกด้านการประกอบอาหาร มีกระจายอยู่ทั่วประเทศ ได้แก่ ชลบุรี นครราชสีมา ขอนแก่น อุบลราชธานี นครสวรรค์ พิษณุโลก สุราษฎร์ธานี กรุงเทพมหานคร อุดรธานี เชียงใหม่ ภูเก็ต นครศรีธรรมราช ปัตตานี ยะลา กาฬสินธุ์ กําแพงเพชร ชุมพร กระบี่ พังงา และเชียงราย (สถาบันพัฒนาฝีมือแรงงานนานาชาติ) ตั้งเป้าหมายดําเนินการภายใต้ความร่วมมือนี้ จํานวน 20 รุ่น ๆ ละ 20 คน รวม 400 คน เมนูอาหารประกอบด้วยอาหารคาวและอาหารหวาน ที่มีกะทิเป็นส่วนผสมในการประกอบอาหาร เช่น หมูสะเต๊ะ วุ้นกะทิ ข้าวเหนียวหน้านวล ข้าวเหนียวมูนหน้าต่างๆ รวมถึงเมนูอาหารยอดนิยมในแต่ละภูมิภาค โดยแต่ละจังหวัดจะคัดเลือกเมนูอาหารตามความต้องการของแต่ละพื้นที่ เพื่อเพิ่มความหลากหลายและตรงใจผู้บริโภค ฝึกจบแล้วสามารถนําไปประกอบเป็นอาชีพเสริม เพิ่มรายได้ให้กับครอบครัว
ผู้สนใจสามารถสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ
กองสื่อสารองค์กร กรมพัฒนาฝีมือแรงงาน 0 2245 4035 ย้ํา! ฝึกฟรี ไม่มีค่าใช้จ่าย เริ่มฝึกหลังสถานการณ์การแพร่ระบาดเชื้อไวรัสคลี่คลาย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา
วันพุธที่ 11 ตุลาคม 2560
รองนายกรัฐมนตรี เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา
รองนายกรัฐมนตรี เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา
เมื่อวันอังคารที่ 10 ตุลาคม 2560 เวลา 15.30 น.พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมหัวหน้าส่วนราชการและผู้บริหารระดับสูงของกระทรวงการท่องเที่ยวและกีฬา เพื่อติดตามการดําเนินงานเรื่อง ปีท่องเที่ยววิถีไทย เก๋ไก๋อย่างยั่งยืน ,โครงการอาสาสมัครเพื่อการท่องเที่ยว “เจ้าบ้านที่ดี” , ความคืบหน้าการจัดทําร่างพระราชบัญญัติ และการรายงานตัวมัคคุเทศก์ รวมทั้งความคืบหน้าการจัดทํากฎหมายลูกตามพ.ร.บ. ธุรกิจนําเที่ยว , การประดับไฟวัดอรุณราชวรารามราชวรมหาวิหาร ส่วนด้านกีฬา มีการรายงานผลการจัดการแข่งขันกีฬาระดับนานาชาติ กีฬาเอเชียน อินดอร์ มาร์เชียล อาร์ต เกมส์ ครั้งที่ 5 และ การจัดตั้งศูนย์อํานวยการร่วมรองรับนักท่องเที่ยวช่วงงานพระราชพิธีถวายพระเพลิงพระบรมศพ ในหลวงรัชกาลที่ 9 ร่วมกับรัฐมนตรีว่าการกระทรวงการท่องเที่ยวและกีฬา และผู้บริหารกระทรวงการท่องเที่ยวและกีฬา
รัฐบาลไทย-ข่าวทำเนียบรัฐบาล-กสทช. แจกเน็ตฟรี 10 GB ใครมีสิทธิ์ได้รับบ้าง และลงทะเบียนอย่างไร ??
วันพุธที่ 8 เมษายน 2563
กสทช. แจกเน็ตฟรี 10 GB ใครมีสิทธิ์ได้รับบ้าง และลงทะเบียนอย่างไร ??
กสทช. แจกเน็ตฟรี 10 GBลงทะเบียนอย่างไร ?
Q : กสทช. แจกเน็ตฟรี 10 GB ใครมีสิทธิ์ได้รับบ้าง และลงทะเบียนอย่างไร ??
A : บุคคลที่ได้รับสิทธิ์ ได้แก่ ผู้มีสัญชาติไทยที่ใช้โทรศัพท์มือถือเคลื่อนที่ ซึ่งจดทะเบียนซิมการ์ดในนามของบุคคลธรรมดาเท่านั้น โดยวิธีลงทะเบียน คือ"กด *170* เลขบัตรประชาชน 13 หลัก # โทรออก"จากนั้นรอการตรวจสอบจากระบบประมาณ 3-5 นาที ระบบจะตรวจสอบว่าเลขบัตรประชาชนนี้ใช้สิทธิ์ไปแล้วหรือไม่ จากนั้นจะมี SMS ยืนยันการลงทะเบียน แล้วสามารถใช้งานได้ทันทีหลังลงทะเบียนสําเร็จ โดยสามารถเริ่มลงทะเบียนได้ตั้งแต่วันที่ 10-30 เมษายน 2563
รัฐบาลไทย-ข่าวทำเนียบรัฐบาล-กรมควบคุมโรค ลงพื้นที่กรุงเทพมหานครและนนทบุรี ตรวจสอบบังคับใช้กฎหมายควบคุมเครื่องดื่มแอลกอฮอล์ [กระทรวงสาธารณสุข]
วันจันทร์ที่ 4 พฤษภาคม 2563
กรมควบคุมโรค ลงพื้นที่กรุงเทพมหานครและนนทบุรี ตรวจสอบบังคับใช้กฎหมายควบคุมเครื่องดื่มแอลกอฮอล์ [กระทรวงสาธารณสุข]
กรมควบคุมโรค ลงพื้นที่กรุงเทพมหานครและนนทบุรี ตรวจสอบบังคับใช้กฎหมายควบคุมเครื่องดื่มแอลกอฮอล์
วานนี้ (3 พฤษภาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค มอบหมายให้นายแพทย์นิพนธ์ ชินานนท์เวช ผู้อํานวยการสํานักงานคณะกรรมการควบคุมเครื่องดื่มแอลกอฮอล์ นําทีมลงพื้นที่ตรวจสอบบังคับใช้พระราชบัญญัติควบคุมเครื่องดื่มแอลกอฮอล์ พ.ศ. 2551 ที่ร้านค้าและห้างสรรพสินค้าในเขตกรุงเทพมหานครและนนทบุรี หลังจากมีการผ่อนคลายให้สามารถขายเครื่องดื่มแอลกอฮอล์ได้เป็นวันแรก
จากการลงพื้นที่ตรวจสอบห้างสรรพสินค้า ได้แก่ แม็คโคร บิ๊กซี และโลตัส พบว่าประชาชนแห่ซื้อเครื่องดื่มแอลกอฮอล์เป็นจํานวนมาก จนทําให้เครื่องดื่มแอลกอฮอล์ในชั้นวางจําหน่ายหมดไปอย่างรวดเร็ว เนื่องจากเกรงว่าจะมีคําสั่งห้ามขายเครื่องดื่มแอลกอฮอล์ออกมาอีก อย่างไรก็ตาม ห้างสรรพสินค้าทุกแห่งได้ให้ความร่วมมือในการปฏิบัติตามกฎหมายควบคุมเครื่องดื่มแอลกอฮอล์ โดยขายเครื่องดื่มแอลกอฮอล์ในช่วงเวลาที่กฎหมายกําหนดเท่านั้น ในส่วนของร้านขายส่งเครื่องดื่มแอลกอฮอล์บริเวณนนทบุรีพบว่ามีประชาชนจํานวนมากมาซื้อเครื่องดื่มแอลกอฮอล์เช่นเดียวกัน โดยร้านค้าดังกล่าวได้ขายเครื่องดื่มแอลกอฮอล์นอกช่วงเวลาที่กฎหมายกําหนด ซึ่งถือเป็นความผิดตามกฎหมาย มีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ
นายแพทย์นิพนธ์ กล่าวว่า แม้จะมีคําสั่งผ่อนปรนให้ร้านค้าและสถานประกอบการสามารถขายเครื่องดื่มแอลกอฮอล์ได้ แต่ก็ต้องดูคําสั่งหรือประกาศของจังหวัดซึ่งเป็นที่ตั้งของร้านค้าหรือสถานประกอบการด้วยว่ายังคงห้ามขายเครื่องดื่มแอลกอฮอล์อยู่หรือไม่ เนื่องจากพบว่ามีบางจังหวัดยังคงมีคําสั่งห้ามขายเครื่องดื่มแอลกอฮอล์ต่อไป ในส่วนของจังหวัดที่สามารถขายเครื่องดื่มแอลกอฮอล์ได้นั้นก็ยังต้องปฏิบัติตามพระราชบัญญัติควบคุมเครื่องดื่มแอลกอฮอล์ พ.ศ. 2551 โดยขายเครื่องดื่มแอลกอฮอล์ได้ในสองช่วงเวลา คือ 11.00–14.00 น. และ 17.00–24.00 น. อย่างไรก็ตาม เนื่องจากปัจจุบันอยู่ระหว่างการประกาศสถานการณ์ฉุกเฉิน ซึ่งห้ามออกนอกเคหสถานระหว่างเวลา 22.00–04.00 น. ของวันรุ่งขึ้น การขายเครื่องดื่มแอลกอฮอล์จึงต้องไม่ขัดต่อกรณีดังกล่าวด้วย นอกจากนี้ ร้านค้าและสถานประกอบการต่าง ๆ จะต้องไม่ขายเครื่องดื่มแอลกอฮอล์ในวันสําคัญทางพุทธศาสนาตลอด 24 ชั่วโมง ซึ่งวันพุธที่ 6 พฤษภาคมนี้จะตรงกับวันวิสาขบูชา ดังนั้น ร้านค้าและสถานประกอบการไม่สามารถขายเครื่องดื่มแอลกอฮอล์ได้
หากพบเห็นการกระทําความผิดตามพระราชบัญญัติควบคุมเครื่องดื่มแอลกอฮอล์ พ.ศ. 2551 สามารถร้องเรียนได้ผ่านเว็บไซต์https://tas.go.thหรือศูนย์รับเรื่องร้องเรียนบุหรี่และสุรา โทร. 0 2590 3032 หรือสายด่วนกรมควบคุมโรค โทร. 1422
**************************************************
ข้อมูลจาก : สํานักงานคณะกรรมการควบคุมเครื่องดื่มแอลกอฮอล์ กรมควบคุมโรค
วันที่ 4 พฤษภาคม 2563
รัฐบาลไทย-ข่าวทำเนียบรัฐบาล-นายกฯสั่งการหน่วยงานที่เกี่ยวข้องระดมกำลังดูแลช่วยเหลือประชาชนที่ประสบปัญหาอุทกภัยทุกพื้นที่
วันจันทร์ที่ 31 ตุลาคม 2559
นายกฯสั่งการหน่วยงานที่เกี่ยวข้องระดมกําลังดูแลช่วยเหลือประชาชนที่ประสบปัญหาอุทกภัยทุกพื้นที่
นายกฯสั่งการหน่วยงานที่เกี่ยวข้องระดมกําลังดูแลช่วยเหลือประชาชนที่ประสบปัญหาอุทกภัยทุกพื้นที่
วันนี้ (วันที่ 25 กันยายน 2559) เวลา 07:00 น. ณ ท่าอากาศยานสุวรรณภูมิ จังหวัดสมุทรปราการ พลเอกประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังเดินทางกลับจากการเข้าร่วมการประชุมสหประชาชาติสมัยสามัญ ครั้งที่ 17 ณ นครนิวยอร์ค ประเทศสหรัฐอเมริกาเกี่ยวกับกรณีเรื่องที่มีการนําตัวละครของวรรณคดีไทย มาแสดงในรูปแบบสื่อบันเทิงว่า การแสดงโขนวรรณคดีไทยถือได้ว่าเป็นศิลปะชั้นสูง ซึ่งต้องใช้ความชํานาญการและการฝึกฝนจากครูบาอาจารย์ ที่มีการสืบทอดเป็นประเพณีมาอย่างยาวนาน ถือได้ว่าการแสดงเหล่านี้ เป็นวัฒนธรรมไทยที่ควรจะอนุรักษ์รักษาไว้โดยคนรุ่นสมัยใหม่ด้วย อย่างไรก็ตาม การปรับเปลี่ยนการแสดงละครวรรณคดีไทยนั้น ต้องคํานึงถึงประโยชน์และความเหมาะสมเป็นสิ่งสําคัญ รวมถึงเคารพประเพณีวัฒนธรรมของการแสดงจากครูบาอาจารย์ที่สืบกันเรื่อยมาเป็นเวลายาวนานอีกด้วย
นอกจากนี้ นายกรัฐมนตรี ได้กล่าวถึงเรื่อง ความเดือดร้อนของประชาชนจากสถานการณ์อุทกภัยที่เกิดในหลายจังหวัดในช่วงที่ผ่านนี้มาว่า รัฐบาลได้มีการสั่งการให้ กระทรวงมหาดไทย กระทรวงเกษตรและสหกรณ์ คณะรักษาความสงบแห่งชาติ รวมทั้งเจ้าหน้าที่ที่เกี่ยวข้องทุกภาคส่วน ร่วมมือกันระดมกําลังลงพื้นที่ให้ความ ช่วยเหลือประชาชนเพื่ือบรรเทาความเดือดร้อนของประชาชนในพื้นที่ ซึ่งการดําเนินงานของเจ้าหน้าที่ในช่วงระยะที่ผ่านมา มีผลงานที่ดี ประชาชนในพื้นที่เกิดความพอใจ และ ยังได้รับความร่วมมือจากคนในพื้นที่เป็นอย่างดีอีกด้วย
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คณะกรรมการ PPP เดินหน้ารถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มูลค่าเงินลงทุนรวม 235,320 ล้านบาท
วันจันทร์ที่ 21 มกราคม 2562
คณะกรรมการ PPP เดินหน้ารถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มูลค่าเงินลงทุนรวม 235,320 ล้านบาท
คณะกรรมการ PPP เดินหน้ารถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มูลค่าเงินลงทุนรวม 235,320 ล้านบาท เชื่อมโยงโครงข่ายการเดินทางกรุงเทพฝั่งตะวันออกและตะวันตก พร้อมทั้งผลักดันโครงการ PPP Fast Track ตามแผนที่วางไว้
นางปานทิพย์ ศรีพิมล ที่ปรึกษาด้านพัฒนารัฐวิสาหกิจ สํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) เปิดเผยผลการประชุมคณะกรรมการ PPP ครั้งที่ 1/2562 เมื่อวันจันทร์ที่ 21 มกราคม 2562 ณ กระทรวงการคลัง โดยมีนายสมคิด จาตุศรีพิทักษ์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบในหลักการของโครงการให้เอกชนร่วมลงทุนจํานวน 2 โครงการ ได้แก่
1.1 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ของการรถไฟฟ้าขนส่งมวลชนแห่งประเทศไทย (มูลค่าเงินลงทุนรวม 235,320 ล้านบาท) ภายใต้มาตรการ PPP Fast Track ในรูปแบบ PPP Net Cost โดยภาครัฐลงทุนค่างานจัดกรรมสิทธิ์ที่ดินส่วนตะวันตก และภาคเอกชนลงทุนค่างานโยธาโครงการส่วนตะวันตก และค่างานระบบรถไฟฟ้า ขบวนรถไฟฟ้า บริหารการเดินรถและซ่อมบํารุงรักษาทั้งเส้นทาง โดยมีระยะเวลาเดินรถ 30 ปี นับจากเริ่มเปิดให้บริการโครงการส่วนตะวันออกเป็นต้นไป โดยเอกชนเป็นผู้จัดเก็บค่าโดยสาร รายได้จากการพัฒนาเชิงพาณิชย์ และรับผิดชอบค่าใช้จ่ายในการดําเนินงานทั้งหมด โดยภาครัฐไม่มีภาระสนับสนุนทางการเงิน (Subsidy) แก่เอกชนในส่วนงานระบบรถไฟฟ้าและขบวนรถไฟฟ้า และงานเดินรถและซ่อมบํารุงรักษาของโครงการรถไฟฟ้าสายสีส้มทั้งเส้นทาง โดยโครงการจะช่วยเชื่อมโยงการเดินทางของกลุ่มผู้โดยสารในเขตที่อยู่อาศัยชานเมือง ฝั่งตะวันออกและฝั่งตะวันตก เพื่อให้เกิดการเดินทางเข้าสู่บริเวณศูนย์กลางเมืองอย่างมีประสิทธิภาพ และเติมเต็มโครงข่ายการเดินทางฝั่งตะวันออกและฝั่งตะวันตก ด้วยระบบรางให้สมบูรณ์ตามแผนแม่บท M – MAP รวมทั้งบรรเทาปัญหาการจราจรแออัดภายในเมือง
1.2 โครงการการจัดประโยชน์ที่ดินและสิ่งปลูกสร้าง โรงแรมแกรนด์ ไฮแอท เอราวัณ บริเวณสี่แยกราชประสงค์ เขตปทุมวัน กรุงเทพมหานคร โดยให้สิทธิเอกชนร่วมลงทุนเป็นระยะเวลา 20 ปี โดยมอบหมายให้บริษัท สหโรงแรมไทยและการท่องเที่ยว จํากัด และคณะกรรมการคัดเลือกพิจารณาคัดเลือกเอกชนอย่างรอบคอบและเป็นไปตามขั้นตอนของกฎหมายที่เกี่ยวข้องต่อไป
2. คณะกรรมการ PPP เห็นชอบให้โครงการการพัฒนาที่อยู่อาศัยและพาณิชยกรรม ตามเส้นทางโครงข่ายรถไฟฟ้าขนส่งมวลชน (Transit – Oriented Development : TOD) ในกรุงเทพมหานคร และปริมณฑล ระยะที่ 2 ของการเคหะแห่งชาติ มูลค่าโครงการรวม 4,235 ล้านบาท ซึ่งเป็นโครงการขนาดกลาง (วงเงินมูลค่า 1,000 – 5,000 ล้านบาท) ดําเนินโครงการตามหลักเกณฑ์และขั้นตอนที่กําหนดไว้ในพระราชบัญญัติการให้เอกชนร่วมลงทุนในกิจการของรัฐ
พ.ศ. 2556
3. คณะกรรมการ PPP มอบหมายให้กระทรวงคมนาคมและหน่วยงานเจ้าของโครงการเร่งรัดขับเคลื่อนโครงการภายใต้มาตรการ PPP Fast Track ให้เป็นไปตามกรอบระยะเวลา โดยโครงการรถไฟฟ้าสายสีม่วง ช่วงเตาปูน - วงแหวนกาญจนาภิเษก (มูลค่ารวม 128,235 ล้านบาท) คาดว่าจะสามารถนําเสนอคณะกรรมการ PPP ได้ภายในต้นปี 2562 รวมถึงยังได้ติดตามโครงการระบบขนส่งมวลชนจังหวัดภูเก็ต เชียงใหม่ และนครราชสีมา ให้เป็นไปตามนโยบายรัฐบาลในการกระจายการลงทุนและพัฒนาโครงสร้างพื้นฐานไปสู่ภูมิภาค และบรรเทาปัญหาการจราจรหนาแน่นของหัวเมืองหลัก
รัฐบาลไทย-ข่าวทำเนียบรัฐบาล-บริการฝึกขับรถขนาดใหญ่เสมือนจริง โดยการใช้ Digital Content
วันจันทร์ที่ 20 กรกฎาคม 2563
บริการฝึกขับรถขนาดใหญ่เสมือนจริง โดยการใช้ Digital Content
วันที่ 18 กุมภาพันธ์ 2563
เพื่อให้ผู้ฝึกได้รับการฝึกขับรถก่อนขับจริง เพื่อแก้ไขปัญหาการเกิดอุบัติเหตุเพิ่มสมรรถนะและฝีมือแรงงาน
18 ก.พ. 63 เวลา 8.30 น. ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ผลงานวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) โดยกระทรวงดิจิทัลเพื่อเศรษฐกิจและสังคม
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายณัฏฐพล ทีปสุวรรณ รัฐมนตรีว่าการกระทรวงศึกษาธิการ นําคณะวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) เสนอผลงานประกอบด้วย Globlish แพลตฟอร์มการเรียนภาษาอังกฤษออนไลน์ให้มีประสิทธิภาพและหลากหลาย Inskru แพลตฟอร์มชุมชนสําหรับครูผู้สอนในการแลกเปลี่ยนแนวคิดการสอน เพื่อเปลี่ยนห้องเรียนให้มีความสุขและมีคุณภาพ Sati บริการฝึกขับรถขนาดใหญ่เสมือนจริง โดยการใช้ Digital Content ให้ผู้ฝึกได้รับการฝึกก่อนขับจริง เพื่อแก้ไขปัญหาการเกิดอุบัติเหตุเพิ่มสมรรถนะและฝีมือแรงงาน และ Skooldio แพลตฟอร์มพัฒนาทักษะ เพื่อสร้างสรรค์บุคลากรด้านเทคโนโลยี และเพิ่มขีดความสามารถในการแข่งขันขององค์กรในยุคดิจิทัล ซึ่งนายกรัฐมนตรีได้แสดงความชื่นชมต่อผลงานที่ถูกพัฒนาโดยคนรุ่นใหม่ และรัฐบาลนั้นก็เน้นแก้ไขและปฎิรูปเรื่องการศึกษามาโดยตลอด ทั้งเยาวชนและบุคลากรทางการศึกษา เพื่อสร้างความเป็นสากล รวมทั้งการใช้เทคโนโลยีเข้ามาเป็นตัวช่วยในชีวิตประจําวัน นายกรัฐมนตรียังเสนอแนะให้มีการต่อยอดเทคโนโลยีเพื่อประยุกต์ใช้ในด้านต่าง ๆ เช่น ด้านระบบการขนส่ง ด้านการเกษตร อีกด้วย
รัฐบาลไทย-ข่าวทำเนียบรัฐบาล-วธ. เปิดอบรมเครือข่ายเฝ้าระวังและป้องกันการทุจริตให้ข้าราชการทั่วประเทศ หวังสร้างแกนนำที่ดี วางแผน ขยายผล สร้างเครือข่ายป้องกันและเฝ้าระวังการทุจริตในพื้นที่ทั่วประเทศ
วันศุกร์ที่ 12 มิถุนายน 2563
วธ. เปิดอบรมเครือข่ายเฝ้าระวังและป้องกันการทุจริตให้ข้าราชการทั่วประเทศ หวังสร้างแกนนําที่ดี วางแผน ขยายผล สร้างเครือข่ายป้องกันและเฝ้าระวังการทุจริตในพื้นที่ทั่วประเทศ
วธ. เปิดอบรมเครือข่ายเฝ้าระวังและป้องกันการทุจริตให้ข้าราชการทั่วประเทศ หวังสร้างแกนนําที่ดี วางแผน ขยายผล สร้างเครือข่ายป้องกันและเฝ้าระวังการทุจริตในพื้นที่ทั่วประเทศ
วันที่ 12 มิถุนายน 2563 นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดการอบรมเครือข่ายเฝ้าระวังและป้องกันการทุจริต ของกระทรวงวัฒนธรรม (วธ.) ณ ศูนย์ประชุม ชั้น 8 กระทรวงวัฒนธรรมโดยมีนางยุพา ทวีวัฒนะกิจบวร รองปลัดวธ. ผู้บริหาร วิทยากร ผู้เข้าอบรมจากหน่วยงานในสังกัดและผู้เข้าอบรมผ่านระบบvideo conferenceจากสํานักงานวัฒนธรรมจังหวัดทั้ง 76 จังหวัดทั่วประเทศ โดยมีวิทยากรให้ความรู้ คือ นายภูมิวัฒน์ รัตนผล ผู้เชี่ยวชาญด้านการไต่สวนและกฎหมาย สํานักงาน ป.ป.ช. และ ดร.ชาตรี ทองสาริ ผู้ช่วยเลขาธิการคณะกรรมการ สํานักงาน ป.ป.ช. เป็นต้น
ปลัด วธ. กล่าวว่า การอบรมครั้งนี้จัดขึ้นตามแผนปฏิบัติการส่งเสริมและสนับสนุนการป้องกันและต่อต้านการทุจริตประจําปีงบประมาณ พ.ศ. 2563 เพื่อเสริมสร้างความรู้ ด้านการเฝ้าระวังและป้องกันการทุจริตให้กับเครือข่าย โดยมุ่งหวังให้เครือข่ายของ วธ. เกิดความเชื่อมั่นและศรัทธาต่อการป้องกันและปราบปรามการทุจริตในภาครัฐ ให้ความร่วมมือในการดําเนินงานด้านการป้องกันการทุจริตและปราบปรามการทุจริตร่วมสร้างสังคมไม่ทนต่อการทุจริต โดยวิทยากรจากสํานักงาน ป.ป.ช. เป็นผู้ทรงคุณวุฒิที่มีความรู้ ความเชี่ยวชาญ และประสบการณ์อย่างมากมายมาถ่ายทอดความรู้ ซึ่งจะช่วยสร้างความรู้ความเข้าใจ และเสริมสร้างประสบการณ์แก่ผู้เข้ารับการอบรมได้เป็นอย่างดี
"การทุจริตเป็นสิ่งเลวร้ายต่อสังคม ครอบครัว ชุมชน วธ.ให้ความสําคัญและดําเนินการด้านการป้องกันและปราบปรามการทุจริต ประพฤติมิชอบ และการป้องกันผลประโยชน์ทับซ้อนในภาครัฐทุกระดับ เราจึงมุ่งหวังให้ผู้ผ่านการอบรมมีความรู้ ความเข้าใจในการป้องกันและเฝ้าระวังการทุจริต และเข้าร่วมเป็นเครือข่ายด้านการป้องกันการทุจริตของ วธ. ขอให้ข้าราชการ และเครือข่ายด้านการป้องกันการทุจริตของ วธ. ทุกคนร่วมเป็นสมาชิกเครือข่ายป้องกันและปราบปรามการทุจริตที่ดี เป็นแกนนําปฏิบัติตนให้เป็นตัวอย่างที่ดี นําความรู้ที่ได้รับไปวางแผนเพื่อขยายผล สร้างเครือข่ายการป้องกันและเฝ้าระวังการทุจริตในพื้นที่ชุมชนที่รับผิดชอบ ทําให้องค์กรของเราปลอดการทุจริต ร่วมพลังกันสร้างสังคมที่ไม่ทนต่อการทุจริตต่อไป" ปลัด วธ. กล่าว
รัฐบาลไทย-ข่าวทำเนียบรัฐบาล-กรมการข้าวชี้แจงนโยบายการลดพื้นที่ปลูกข้าว
วันพุธที่ 20 ธันวาคม 2560
กรมการข้าวชี้แจงนโยบายการลดพื้นที่ปลูกข้าว
อธิบดีกรมกรมการข้าวชี้แจงนโยบายการลดพื้นที่ปลูกข้าว
นายอนันต์ สุวรรณรัตน์ อธิบดีกรมกรมการข้าว กระทรวงเกษตรและสหกรณ์ ชี้แจงตามที่บทความ “เจิมศักดิ์ขอคิดด้วยฅน” ของ นสพ.แนวหน้า แสดงความไม่เห็นด้วยกับนโยบายลดพื้นที่ปลูกข้าว กรมการข้าว กระทรวงเกษตรและสหกรณ์ ดังนี้
1. กรณีการลดพื้นที่ปลูกข้าวไม่ได้เป็นการช่วยยกระดับราคาข้าวให้สูงขึ้นในตลาดโลก เพราะประเทศไทยส่งออกข้าวเป็นเพียง 1 ใน 3 ของข้าวที่มีการซื้อขายในตลาดโลก ในขณะที่ไทยลดพื้นที่ปลูกข้าวลง แต่ประเทศอื่นยังปลูกปกติ ก็ไม่ทําให้ราคาข้าวในตลาดโลกสูงขึ้น
กรมการข้าวขอชี้แจงว่า กระทรวงเกษตรและสหกรณ์มีการส่งเสริมอาชีพชาวนา 2 ลักษณะ คือ ส่งเสริมปลูกข้าวในพื้นที่ที่เหมาะสม กล่าวคือ เป็นพื้นที่ที่มีศักยภาพ ปลูกข้าวแล้วได้ผลผลิตสูง มีคุณภาพ ส่วนพื้นที่ที่ไม่เหมาะสมกับการปลูกข้าว ที่ชาวนาปลูกข้าวแล้วมีความเสี่ยงจะขาดทุน รายได้น้อย เนื่องจากผลผลิตข้าวต่ํา โดยจะส่งเสริมให้ปรับเปลี่ยนไปปลูกพืชอื่นหรือทํากิจกรรมอื่นทดแทนการปลูกข้าวที่ให้ผลตอบแทนคุ้มค่ากว่าการปลูกข้าว นอกจากนี้ กระทรวงเกษตรและสหกรณ์ ยังได้มีมาตรการ โครงการที่จะควบคุมปริมาณการผลิตข้าว เพื่อให้เกิดดุลยภาพระหว่างอุปสงค์กับอุปทานข้าว เพื่อรักษาเสถียรภาพราคาข้าว ป้องกันไม่ให้ราคาข้าวอ่อนตัวลงจนเกินไป โดยส่งเสริมให้ชาวนาลดรอบการปลูกข้าวในรอบที่ 2 หรือนาปรัง ซึ่งในปีนี้ ชาวนามีความต้องการปลูกข้าวมาก เนื่องจากมีน้ําชลประทานเพียงพอ และชาวนาภาคตะวันออกเฉียงเหนือที่ประสบอุทกภัยในรอบที่ 1 หรือนาปี ต้องการปลูกข้าวเพื่อชดเชยรายได้ที่ขาดไป
2. กรณีการแจกเงินไม่ใช่การลดต้นทุนการผลิต รัฐจึงควรหาแนวทางการเพิ่มความสามารถในการผลิต เพิ่มผลผลิตต่อไร่ หรือลดต้นทุนการผลิตข้าวต่อตัน พัฒนาเมล็ดพันธุ์ข้าวตามความต้องการของตลาด
กรมการข้าวขอชี้แจงว่า ปัจจุบัน กรมการข้าว กระทรวงเกษตรและสหกรณ์ ได้ดําเนินงานด้านการเพิ่มประสิทธิภาพการผลิตข้าว ลดต้นทุนการผลิต เพิ่มผลผลิตต่อไร่ ยกระดับคุณภาพสินค้าข้าว รวมทั้งส่งเสริมการผลิตข้าวที่เป็นที่ต้องการของตลาด ภายใต้โครงการส่งเสริมระบบการเกษตรแบบแปลงใหญ่หรือนาแปลงใหญ่ โครงการส่งเสริมการผลิตข้าวอินทรีย์ โครงการเชื่อมโยงตลาดข้าวอินทรีย์และข้าว GAP ครบวงจร เป็นต้น
3. กรณีภาครัฐไม่ควรขัดขวางชาวนาที่รวมตัวกันเข้มแข็งดีอยู่แล้ว ควรเข้าไปสนับสนุน และควรเร่งเจาะตลาดใหม่ โดยคํานึงถึงการบริโภคยุคใหม่ที่ข้าวต้องอร่อย ปลอดภัย และเสริมสุขภาพ
กรมการข้าว กระทรวงเกษตรและสหกรณ์ มีจุดมุ่งหมายให้ชาวนารวมกลุ่มกันอย่างเข้มแข็ง โดยเฉพาะการรวมกลุ่มทํานาแบบแปลงใหญ่ การส่งเสริมการผลิตข้าวตลาดเฉพาะ (Niche Market) การผลิตข้าวให้ได้มาตรฐานและมีความปลอดภัย ทั้งมาตรฐานอินทรีย์ และมาตรฐาน GAP รวมทั้งการเชื่อมโยงตลาดข้าว ระหว่างกลุ่มชาวนากับผู้ประกอบการ ซึ่งกําหนดให้ผู้ประกอบการต้องรับซื้อผลผลิตข้าวเปลือกในราคาสูงกว่าตลาดตามคุณภาพ
--------------------------
รัฐบาลไทย-ข่าวทำเนียบรัฐบาล-โครงการ 5 ประสาน สืบสานเกษตรทฤษฎีใหม่ สู่สาธารณชน
วันศุกร์ที่ 2 มิถุนายน 2560
โครงการ 5 ประสาน สืบสานเกษตรทฤษฎีใหม่ สู่สาธารณชน
รัฐบาลสนับสนุนให้เกษตรกรไทย น้อมนําแนวทางพระราชดําริ เกษตรทฤษฎีใหม่ ไปปรับใช้เพื่อให้มีคุณภาพชีวิตที่ดีขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการ 5 ประสานสืบสานเกษตรทฤษฎีใหม่ถวายในหลวงตามแนวทางประชารัฐ ส่งเสริมให้เกษตรกรน้อมนําแนวทางพระราชดําริเกษตรทฤษฎีใหม่ไปปรับใช้ในพื้นที่ของตนเอง เช่น ปลูกพืชในแปลงให้หลากหลายมากขึ้น ส่งเสริมการจัดทําบัญชีครัวเรือน สร้างเกษตรกรต้นแบบให้คําแนะนําแบบเพื่อนช่วยเพื่อน เป็นต้น โดยที่ผ่านมามีเกษตรกรที่ประสบความสําเร็จหลายราย แบ่งพื้นที่ปลูกพืชหลายชนิด เลี้ยงเป็ด ไก่ ปลา สร้างรายได้ตลอดปี สําหรับในปีนี้มีเกษตรกรเข้าร่วมโครงการ 70,000 คน จาก 882 อําเภอ ซึ่งรัฐบาลมุ่งหวังช่วยพัฒนาคุณภาพชีวิตของเกษตรกรด้วยการลดรายจ่าย เพิ่มรายได้ และสร้างอาชีพอย่างเหมาะสมสอดคล้องกับทรัพยากรและปัจจัยการผลิตที่มีอยู่อย่างคุ้มค่า
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี